ആസ്ട്രേലിയയുടെ വഴിമുടക്കാന് വിന്ഡീസിനായില്ല ഓസീസ് വിജയം എട്ടു വിക്കറ്റിന് ട്വന്റി 20 ലോകകപ്പില് ഇന്ന് നടന്ന ആദ്യ മത്സരത്തില് വെസ്റ്റ്ഇന്ഡീസിനെതിരെ ആസ്ട്രേലിയ എട്ടു വിക്കറ്റ് വിജയം. വെസ്റ്റിന്ഡീസ് ഒരുക്കിയ 157 റണ്സ് വിജയലക്ഷ്യം 22 പന്തുകള് ബാക്കി നില്ക്കേ ഓസീസ് മറികടക്കുകയായിരുന്നു. ഡേവിഡ് വാര്ണര് 89 റണ്സ് നേടി പുറത്താകാതെ നിന്നു. മിച്ചല് മാര്ഷ് 53 റണ്സ് നേടി. ജോഷ് ഹാസല്വുഡ് നാലു വിക്കറ്റ് നേടി വിന്ഡീസിനെ ഒതുക്കുന്നതില് നിര്ണായക പങ്ക് വഹിച്ചു. ആദം സാമ്ബയും മിച്ചല് സ്റ്റാര്ക്കും ഓരോ വിക്കറ്റ് വീതം നേടി. വിന്ഡീസിനായി കീറണ് പൊള്ളാര്ഡ് 44 റണ്സ് നേടി. എവിന് ലെവിസ് 29 ഉം ഹെറ്റ്മെയര് 27 ഉം റണ്സ് നേടി.ബംഗ്ലാദേശിനെതിരായ മത്സരത്തിലെ വമ്ബന് വിജയം ആസ്ട്രേലിയക്ക് നല്കിയ പ്രതീക്ഷ കാക്കാന് ഈ വിജയം ഓസീസിന് അനിവാര്യമായിരുന്നു. സെമി കാണാതെ പുറത്തായ വെസ്റ്റിന്ഡീസിന് ആസ്ട്രേലിയയുടെ വഴിമുടക്കാനാകുമായിരുന്നു. എന്നാലത് നടന്നില്ല. വെറ്ററന് താരം ഡ്വയിന് ബ്രാവോ ഇന്നത്തെ മത്സരത്തോടെ അന്താരാഷ്ട്ര മത്സരങ്ങളില് നിന്നും വിരമിച്ചിരിക്കുകയാണ്. ആസ്ട്രേലിയ ജയിച്ചതോടെ ഇന്നത്തെ രണ്ടാം മത്സരത്തില് ഇംഗ്ലണ്ടിനെ നേരിടുന്ന ദക്ഷിണാഫ്രിക്കയ്ക്ക് ജയം അനിവാര്യമാണ്. നിലവില് എട്ടു പോയന്റോടെ ഓസീസ് ഗ്രൂപ്പില് രണ്ടാമതാണ്. അതേസമയം നാല് വിജയം അക്കൗണ്ടിലുള്ള ഇംഗ്ലണ്ടിന് ചെറിയ തോല്വിപോലും സെമിയിലെത്തുന്നതിന് തടസ്സമാകില്ല. നിലവില് ഗ്രൂപ്പ് ഒന്നില് ഇംഗ്ലണ്ട് ആണ് സെമി ബെര്ത്ത് ഉറപ്പിച്ച ടീം. അവര് കളിച്ച നാല് മത്സരങ്ങളും വിജയിച്ചു. എട്ട് പോയിന്റ് സ്വന്തമാക്കി. ഇന്ന് ഇംഗ്ലണ്ടിനെതിരെയുള്ള രണ്ടാം മത്സരത്തില് ടോസ് നഷ്ടപ്പെട്ട് ബാറ്റിംഗിനിറങ്ങിയ ദക്ഷിണാഫ്രിക്കക്ക് 20 റണ്സിനിടെ ഒരു വിക്കറ്റ് നഷ്ടമായിട്ടുണ്ട്. വിന്ഡീസിനെതിരായ വിജയത്തോടെ ഓസീസ് റണ്റേറ്റ് 1.216 ആണ്. ദക്ഷിണാഫ്രിക്കയുടേത് 0.742 ആണ്. അതുകൊണ്ട് തന്നെ ദക്ഷിണാഫ്രിക്കയ്ക്ക് വല്ല സാധ്യതയുമുണ്ടാകണമെങ്കില് വമ്ബന് ജയം തന്നെ വേണ്ടിവരും.